PATVIRTINTA

Kretingos r. Vydmantų gimnazijos

direktoriaus 2020 m. rugsėjo 1 d.

įsakymu Nr. V- 65

**MOKYTOJO, DIRBANČIO PAGAL PRIEŠMOKYKLINIO UGDYMO PROGRAMĄ, PAREIGYBĖS APRAŠYMAS**

**I. SKYRIUS**

**PAREIGYBĖ**

1. Kretingos r. Vydmantų gimnazijos (toliau – Gimnazija) Mokytojas, dirbantis pagal priešmokyklinio ugdymo programą, pareigybė priskiriama specialistų grupei.
2. Pareigybės lygis – A2.
3. Mokytojas, dirbantis pagal priešmokyklinio ugdymo programą, tiesiogiai pavaldus Gimnazijos direktoriui arba direktoriaus pavaduotojui ugdymui nurodytam direktoriaus įsakyme.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Mokytojas, dirbantis pagal priešmokyklinio ugdymo programą, privalo turėti Pedagogas privalo turėti aukštąjį išsilavinimą pagal ikimokyklinio ir (ar) pradinio ugdymo mokytojų rengimo programa ir Lietuvos Respublikos švietimo ir mokslo ministro nustatyta tvarka išklausyti 40 valandų darbo priešmokyklinėje grupėje kursai arba studijų metu išklausyti atitinkami dalykai.
2. Mokytojas, dirbantis pagal priešmokyklinio ugdymo programą, organizuojantis ir vykdantis ekskursijas ar kitas išvykas privalo turėti žinių, išklausyti mokymus ir gauti pažymėjimą.
3. Privalo mokėti naudotis informacinėmis technologijomis.
4. Lietuvių kalbos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“ reikalavimus.

**III. SKYRIUS**

**ŠIAS PAREIGAS EINČIO DARBUOTOJO FUNKCIJOS**

1. Mokytojas, dirbantis pagal priešmokyklinio ugdymo programą, privalo atlikti šias funkcijas:
   1. sistemingai stebėti ir vertinti vaiko gebėjimus, kompetencijas, brandumo mokyklai lygmenį, įvairiais būdais fiksuoti vaiko pasiekimus;
   2. daryti išvadas apie kiekvieno vaiko patirties kaupimo ypatumus, prireikus inicijuoti individualų ugdymo(si) programų rengimą, dalyvauti jas rengiant;
   3. organizuoti pedagoginį procesą, orientuotą į individualius vaiko ugdymo(si) poreikius, priešmokyklinio ugdymo tikslus, uždavinius;
   4. kurti stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;
   5. supažindinti šeimą su priešmokyklinio ugdymo ypatumais, nuolat informuoti apie vaiko daromą vystymosi pažangą;
   6. skatinti tėvus dalyvauti grupės veikloje, rūpintis tėvų švietimu, pagal kompetenciją teikti jiems informaciją, konsultuoti;
   7. parinkti ugdymo metodus ir priemones, atitinkančias specialiuosius vaikų ugdymo(si) poreikius;
   8. taikyti specialias kalbos mokymo metodikas vaikams iš kitakalbių ar mišrių šeimų, jeigu tėvai ketina juos leisti į mokyklą ne gimtąja kalba;
   9. bendradarbiauti su kitais pedagogais (logopedais, specialiaisiais, socialiniais pedagogais, darželio auklėtojomis, būsimąja mokytoja ir kt.);
   10. bendrauti ir bendradarbiauti su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisidėti prie bendruomenės socialinių programų įgyvendinimo;
   11. užtikrinti ugdytinių kokybišką ugdymą, organizuoti pedagoginį procesą, orientuotą į individualius vaiko ugdymosi poreikius, priešmokyklinio ugdymo tikslus;
   12. prireikus dalyvauti rengiant individualias vaikų ugdymo(si) programas, kurti grupės ugdomąją aplinką, parinkti priemones;
   13. saugoti ir stiprinti vaikų sveikatą, garantuoti vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse, už įstaigos ribų pasivaikščiojimo ar išvykos metu;
   14. bendradarbiauti su kitais Gimnazijoje dirbančiais specialistais vaikų ugdymo klausimais;
   15. informuoti Gimnazijos administraciją apie vaiko turimas socialines ir sveikatos problemas, pastebėtą ar įtariamą vaiko teisių pažeidimą;
   16. inicijuoti ir/ar dalyvauti bendruose įstaigos renginiuose, projektuose ir kitose veiklos;
   17. dalyvauti bendrose Gimnazijos veiklose: posėdžiuose, pasitarimuose, Gimnazijos metinės veiklos programos ir ugdymo plano rengime, audito vykdyme ir kt.;
   18. atsakyti už grupėje esantį inventorių;
   19. nešališkai vertinti ugdytinių ugdymosi pasiekimus;
   20. fiksuoti ugdymo procesą elektroniniame dienyne;
   21. rengti metinius planus, planuoti darbą;
   22. tvarkyti savo pedagoginės veiklos dokumentus;
   23. užsiėmimų metu neleisti pašaliniams būti patalpose;
   24. priimti vaiką į grupę ir išleisti į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą (prašymą);
   25. pagal grafiką tikrinasi sveikatą, išklauso pirmosios pagalbos ir higienos įgūdžių kursus.
   26. laikosi priešgaisrinės ir darbo saugos taisyklių;
   27. esant reikalui atlieka kitus teisėtus Gimnazijos direktoriaus nurodymus.

**IV. SKYRIUS**

**ŠIAS PAREIGAS EINČIO DARBUOTOJO TEISĖS**

1. Mokytojas, dirbantis pagal priešmokyklinio ugdymo programą, turi teisę:
   1. susipažinti su Gimnazijos vadovybės sprendimų projektais, susijusiais su jo veikla;
   2. teikti darbo, susijusio su šiame pareigybės aprašyme numatytomis pareigomis, tobulinimo pasiūlymus;
   3. vadovaujantis savo kompetencija, pranešti tiesioginiam vadovui apie visus einant savo pareigas išaiškintus trūkumus ir siūlyti būdus, kaip juos šalinti;
   4. asmeniškai užklausti kitų darbuotojų ar specialistų informacijos ir dokumentų, reikalingų jo pareigoms vykdyti;
   5. reikalauti iš Gimnazijos vadovybės pagalbos vykdant savo pareigas ir teises.

**V. SKYRIUS**

**MOKINIŲ/VAIKŲ SAUGUMO UŽTIKRINIMAS**

1. Mokytojas, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui/vaikui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio/vaiko klasės vadovą/mokytoją apie įtariamas ar įvykusias patyčias;
   4. esant grėsmei mokinio/vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Mokytojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui/vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio/vaiko klasės vadovą/mokytoją apie patyčias kibernetinėje erdvėje ir pateikia įrodymus (išsaugotą informaciją);
   5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**VI. SKYRIUS**

**ŠIAS PAREIGAS EINČIO DARBUOTOJO ATSAKOMYBĖ**

1. Mokytojas, dirbantis pagal priešmokyklinio ugdymo programą, atsako:
   1. už emociškai saugios mokymo(si) aplinkos gimnazijoje puoselėjimą, reagavimą į smurtą ir patyčias pagal gimnazijos nustatytą tvarką;
   2. už jam patikėtą vaiko ir jo šeimos individualių duomenų paslaptį;
   3. už vaikų sveikatą, saugumą ir gyvybę jo vedamos veiklos metu gimnazijoje, išvykose ir kitų renginių metu;
   4. už savo pareigų, numatytų šiame pareigybės aprašyme, netinkamą vykdymą ar nevykdymą pagal galiojantį Lietuvos Respublikos darbo kodeksą;
   5. už įstatymų pažeidimus, padarytus vykdant savo veiklą, pagal galiojančius Lietuvos Respublikos administracinių nusižengimų, baudžiamąjį ir civilinį kodeksus;
   6. už padarytą materialinę žalą pagal galiojančius Lietuvos Respublikos darbo ir civilinį kodeksus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_